﻿ Kangana Ranaut Sister Rangoli Chandel Says Aditya Pancholi Ask For Extortion कंगना रनौत की बहन रंगोली का दावा- आदित्य पंचोली ने मांगी 1 करोड़ रुपए की फिरौती | Bollywood News in Hindi
कंगना रनौत की बहन रंगोली का दावा- आदित्य पंचोली ने मांगी 1 करोड़ रुपए की फिरौती
Updated Jun 28, 2019 | 17:39 IST | टाइम्स नाउ डिजिटल
कंगना और आदित्य पंचोली के विवाद में नया मोड़ आया है। अब कंगना की बहन रंगोली चंदेल ने आदित्य पर आरोप लगाया कि उसने एक करोड़ रुपए फिरौती मांगी थी। जानिए ट्वीट में क्या किए रंगोली ने खुलासे...
मुंबई. कंगना रनौत और डायरेक्टर आदित्य पंचोली के बीच विवाद बढ़ता जा रहा है। कंगना रनौत की बहन रंगोली चंदेल ने सोशल मीडिया पर पोस्ट कर आदित्य पंचोली पर रंगदारी मांगने का आरोप लगया है। रंगोली ने एक के बाद एक ट्वीट किए हैं।
रंगोली ने सोशल मीडिया पर पोस्ट कर लिखा- जो भी इससे संबंध रखता है उसे मैं बता दूं कि कंगना ने साल 2007 आदित्य पंचोली के खिलाफ शिकायत दर्ज करवाई थी। इस शिकायत में कंगना ने शारिरिक शोषण, हैरेसमेंट और वसूली का आरोप लगाया था।
रंगोली ने आगे लिखा- आदित्य ने कंगना से एक करोड़ से ज्यादा की रंगदारी मांगी थी। आदित्य ने कहा था कि उसने कंगना को तीन महीने तक खिलाया था, जब वह बेघर थीं। अपने दूसरे ट्वीट में रंगोली ने लिखा- उसके बाद वह ज्यादा पैसे मांगने लगा।
Whoever it may concern, complain against Pancholi had been lodged in 2007 for physical abuse harassment and extortion, he has taken more than 1cr from Kangana saying he has fed her for 3 months when she was homeless ( grocery bill of three months )...(contd)
Read: रेप केस में फंसे आदित्य पंचोली, मुंबई पुलिस में दर्ज हुई एफआईआर
साल 2016 में किया था आखिरी मैसेज
रंगोली ने अपने दूसरे ट्वीट में लिखा- मुझे आदित्य पंचोली का आखिरी मैसेज साल 2016 में आया था, जिसे हमने पुलिस के पास जमा किया था। इसके बाद मैंने एफआईआर भी दर्ज करवाई थी क्योंकि कंगना के पास इस चीज के लिए वक्त नहीं है।
रंगोली ने अपने आखिरी ट्वीट में लिखा- हर दिन आदित्य और उसकी वाइफ के तरफ से फाइल किए जा रहे केस का जवाब देना होगा, इसके लिए काफी हिम्मत की जरूरत होगी। कंगना काफी बिजी है और उसका काम प्रभावित न हो इसलिए मैं उसकी तरफ से ये केस देख रही हूं।
(Contd)... but everyday cases from him and his wife needs to be fought as they are finding lot of strength in the fact that Kangana is very busy so I have revived this case on her behalf, so her work isn’t disturbed
कंगना ने दर्ज करवाया अपना बयान
पंचोली के खिलाफ वर्सोवा पुलिस स्टेशन में भारतीय दंड संहिता की धारा 376, 328, 384, 341, 342, 323, 506 एफआईआर दर्ज हुई है। इस बारे में पुलिस का कहना है कि ये केस 10 साल पुराना है, ऐसे में इसे साबित करना उनके लिए भी काफी मुश्किल है। उन्होंने एफआईआर दर्ज कर ली है और जांच शुरू कर दी है।
आदित्य पंचोली ने पुलिस से शिकायत की है कि कंगना रनौत और उनके वकील उन्हें झूठे रेप केस में फंसाने की धमकी दे रहे हैं। इसके लिए उन्होंने वीडियो भी जारी किया है। इस मामले में पुलिस ने कंगना का बयान दर्ज कर लिया है।